Margarodidae

Dimargarodes
 Gueriniella
 Icerya
 Kuwania
 Margarodes
 Matsucoccus
 Neomargarodes
 Palaeococcus
 Porphyrophora
 Steingelia
 Xylococcus

Margarodidae er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

Utseende 
Disse skjoldlusene omgir deg gjerne med hvit voks, slik at selve insektet er vanskelig å se. De kan se ganske spesielle ut. De marklevende artene i slekten Margarodes (ikke i Europa) er kjent som "ground pearls" ("jordperler"). Ryggen er dekket av et skjold, men ulikt mange andre skjoldlus er beina fortsatt brukbare og gjør at de kan bevege seg noe. På undersiden går det ut en vokskledt eggsekk som kan bli flere ganger så lang som dyret, denne er full av små, røde egg.

Levevis 
Disse artene er stort sett hermafroditter (noe som er ganske uvanlig mellom insekter) og befrukter seg selv. Dette er gunstig for dyr som er så lite bevegelige som skjoldlusene, og det gjør også at de kan produsere store mengder avkom. I noen bestander finnes også små, vingede hanner, som parer seg med hermafrodittene. Rene hunner er ukjent i denne gruppen. Når hermafrodittene befrukter seg selv, blir alt avkommet hermafroditter, mens om de blir befruktet av hanner, blir avkommet både hanner og hermafroditter. Skjoldlusene blir spist av ulike marihøner. En del parasitter angriper dem, særlig i snylteveps-familiene Aphelinidae og Encyrtidae.

Skadedyr 
Arten sitrusskjoldlus (Icerya purchasi), internasjonalt kjent som "cottony cushion scale", er et beryktet skadedyr på sitrus-trær som er spredt over store deler av verden i litt varmere strøk. Den har vært en trussel mot sitrusdyrking blant annet i California. Bekjempingen av denne arten er et klassisk eksempel på vellykket biologisk kontroll. I 1888-89, da sitrusskjoldlusen truet med å ødelegge appelsindyrkingen i California, ble marihønen Rodolia cardinalis innført. Denne reduserte raskt skjoldlusbestandene til et uskadelig nivå. Senere har også en parasittisk flue, Lestophonus iceryae (familien Cryptochetidae) blitt innført for å holde lusene under kontroll.

Utbredelse 
De fleste av de europeiske artene lever i middelhavsområdet. Flere arter er funnet i Sverige, men ingen så langt i Norge.

Systematisk inndeling / europeiske arter 
Familien Marchalinidae er nylig skilt ut fra Margarodidae.

 ordenen Nebbmunner, Hemiptera
 underordenen Plantelus, Sternorrhyncha
 overfamilien Skjoldlus, Coccoidea
 familien Margarodidae 
 Monophlebinae – noen ganger regnet som en egen familie, Monophlebidae med vel 200 arter
 Gueriniella serratulae (Fabricius, 1775)
 slekten Icerya Signoret, 1875 – 45 arter, tre i Europa
 Icerya formicarum
 sitrusskjoldlus, Icerya purchasi Maskell, 1878
 Icerya seychellarum
 slekten Palaeococcus Cockerell, 1894 – to arter i Europa
 Palaeococcus fuscipennis
 Palaeococcus tabaybae
 Dimargarodes mediterraneus Silvestri, 1906
 slekten Kuwania Cockerell, 1903 – to arter i Europa
 Kuwania minuta
 Kuwania rubra
 slekten Margarodes Guilding, 1828 – ikke i Europa
 slekten Matsucoccus Cockerell, 1909 – tre arter i Europa, på furu
 Matsucoccus feyfaudi
 Matsucoccus matsumurae
 Matsucoccus mugo
 slekten Neomargarodes Green, 1914 – to arter i Europa
 Neomargarodes europaeus
 Neomargarodes festucae
 slekten Porphyrophora Brandt, 1833 – sju arter i Europa
 Steingelia gorodetskia Nassonov, 1908
 Xylococcus filiferus Löw, 1883

Kilder 
 Fauna Europaea, utbredelsesdatabase over europeiske dyr
 Bildegalleri over nordamerikanske arter

Eksterne lenker 
 

Skjoldlus